เผยยิงกระทิงลูกอ่อน เร่งล่าแก๊งพรานโหด
จากเหตุการณ์ลอบยิงกระทิงในเขตรักษาพันธุ์สัตว์ป่าแม่น้ำภาชี ต.บ้านคา อ.บ้านคา จ.ราชบุรี ต่อมา มีนายสิริ ศรีงาม อายุ 32 ปี เข้ามอบตัวและยอมรับว่า เป็นผู้ลงมือยิงกระทิง โดยให้การซัดทอดนายสกล ศรีแจ้ อายุ 49 ปี จนท.ป่าไม้ หน่วยป้องกันรักษาป่า ที่ รบ.3 (พุยาง) ร่วมก่อเหตุด้วย โดยเข้ามอบและให้การปฏิเสธทุกข้อกล่าวหา ความคืบหน้าเมื่อวันที่ 10 พ.ย. นายวายุกฤช ศรีสุนนท์ หน.พิทักษ์ป่าวังครก พร้อมทหารชุดปฏิบัติการข่าว ฉก.ทัพพระยาเสือ ฝ่ายปกครอง ตำรวจ ร่วมเป็นสักขีพยานในการเผาทำลายซากกระทิงบนเนินเขาลำบัวทอง เขตรักษาพันธุ์สัตว์ป่าแม่น้ำภาชี,นายวายุกฤชเปิดเผยว่า จากการสำรวจบริเวณป่าใกล้กับจุดที่กระทิงถูกยิงตาย พบปลอกกระสุนปืน ลูกซอง เบอร์ 12 เพิ่มอีก 2 ปลอก ใกล้กับจุดที่นาย สิริให้การว่า ยิงกระทิง 3 นัด ขณะนี้ตรวจพบปลอก กระสุนปืนทั้งหมดรวม 7 นัด ลักษณะต้อนกระทิงแล้ว รุมยิง และพบรอยเท้าลูกกระทิงอายุ 1-2 ปี คาดว่า กระทิงฝูงนี้มีไม่ต่ำกว่า 10 ตัว ตัวที่ถูกยิงตายสภาพ เขาบิดงอ สันนิษฐานว่าเป็นกระทิงเพศเมียและมีลูกอ่อน,นายประทีป เหิมพยัคฆ์ หน.เขตรักษาพันธุ์ สัตว์ป่าแม่น้ำภาชี กล่าวว่า ขณะนี้พอทราบแล้วว่า กลุ่มที่ร่วมกันก่อเหตุเป็นใครบ้าง ส่วนใหญ่เป็นคน ในพื้นที่ แบ่งเป็นเจ้าของปืน ผู้ร่วมล่ากระทิง ผู้ที่นำ เนื้อและหัวลงมา ผู้ที่ชำแหละเนื้อขาย และผู้ที่นำหัวกระทิงไปซุกซ่อน โดยมีเจ้าหน้าที่รัฐร่วมด้วยและ จะได้รวบรวมข้อมูลพยานหลักฐาน รวมทั้งรายชื่อ ผู้มีส่วนเกี่ยวข้องส่งให้พนักงานสอบสวนดำเนินคดีต่อไป.
จากเหตุการณ์ลอบยิงกระทิงในเขตรักษาพันธุ์ สัตว์ป่าแม่น้ำภาชี ต.บ้านคา อ.บ้านคา จ.ราชบุรี ต่อมา มีนายสิริ ศรีงาม อายุ 32 ปี เข้ามอบตัวและยอมรับว่า เป็นผู้ลงมือยิงกระทิง
ยิงกระทิง,กระทิงป่า,เขตรักษาพันธุ์สัตว์ป่าแม่น้ำภาชี,สิริ ศรีงาม,สกล ศรีแจ้,เจ้าหน้าที่ป่าไม้,กระทิงแม่ลูกอ่อน,ราชบุรี,ข่าว